Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 81/14)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„MOSCADELLO DI MONTALCINO“

PDO-IT-A1440-AM02

Datum obvestila: 10. november 2020

OPIS ODOBRENIH SPREMEMB IN RAZLOGI ZANJE

1. Izrazi za vrste izdelkov – preoblikovanje besedila

Pogoji za vrste proizvodov so bili standardizirani za jasnejše in preprostejše označevanje različnih vin z ZOP „Moscadello di Montalcino“. Sorte grozdja ostanejo nespremenjene.

Ta uradna sprememba se nanaša na člena 1 in 2 specifikacije proizvoda, vendar ne vpliva na enotni dokument.

2. Opis območja proizvodnje – preoblikovanje besedila

Potek meje območja proizvodnje je podrobno opisan.

Preoblikovanje ne spreminja območja proizvodnje. Sprememba je bila potrebna zaradi združitve občin Montalcino in San Giovanni d’Asso v občino Montalcino.

Podroben opis območja proizvodnje je enak prvotni meji ZOP. Ne vključuje pa sklicevanja na ozemlje nekdanje občine San Giovanni d’Asso, ki je po združitvi del občine Montalcino.

Ta sprememba se nanaša na člen 3 specifikacije proizvoda. Oddelek 6 enotnega dokumenta je bil zato spremenjen.

3. Zahteve zemljišča – posodobitve

Izključena so prevlažna tla v dolinah. Namen je izključiti območja, ki ne morejo izpolnjevati zahtev označbe za kakovost.

Odstranjena so bila sklicevanja na zahteve glede nadmorske višine in geološke sestave ter izvor. To je posledica podnebnih sprememb in razvoja tehnologije kartiranja, zaradi česar ni več treba opisati geoloških, morfoloških in višinskih zahtev zemljišč, na katerih se proizvajajo vina „Moscadello di Montalcino“.

Odpravljeno je bilo tudi sklicevanje na skrbno izbiro grozdja, saj ta praksa na nacionalni ravni ni več priznana.

Sprememba, ki zajema te posodobitve, skupaj z drugimi spremembami besedila v členu 4 specifikacije proizvoda, ne vpliva na enotni dokument.

4. Pozna trgatev – spremembe besedila

Zaradi doslednosti so bile določbe specifikacije proizvoda v zvezi s postopkom proizvodnje vina prenesene iz člena 6 v člen 5.

To ne vpliva na enotni dokument.

5. Sprememba opisa vin z zop „moscadello di montalcino“ – vrsta biser

Zaradi skladnosti z določbami Priloge VII(II) Uredbi (EU) št. 1308/2013 se je najmanjši volumenski delež dejanskega alkohola za biser vina povečal s 4,5 % na 7 %.

Vrste proizvodov, ki jih zajema označba, so navedene za razlikovanje posebnih analitičnih in organoleptičnih lastnosti.

Ta sprememba se nanaša na člen 6 specifikacije proizvoda in oddelek 4 enotnega dokumenta.

6. Izbrisana zahteva za plutovinaste zamaške in določena izključna uporaba steklenic

V skladu s spremembo se lahko uporabi kakršno koli zapiralo, ki ga dovoljuje veljavna zakonodaja, razen kronskih zamaškov. Sprememba je posledica tehnološkega napredka pri različnih vrstah zapiral steklenic, ki omogočajo ohranjanje visokih standardov kakovosti, potrebnih za označbo „Moscadello di Montalcino“. Odločeno je bilo, da se zaradi zagotavljanja čim boljšega shranjevanja lahko uporabijo le steklenice.

Ta sprememba se nanaša na člen 7 specifikacije proizvoda in oddelek 9 enotnega dokumenta.

7. Označbe – navedba dodatnih izrazov

Uporaba izraza „collezione“ (zbirka) je prepovedana, da bi se izognili čezmernemu dodatnemu sklicevanju.

Uporaba izraza „cascina“ (kmetija) je prepovedana, saj ni del toskanske tradicije.

V skladu z veljavno zakonodajo je izraz „vigneto“ dovoljen kot alternativna oblika izraza „vigna“ (vinograd).

To so formalne spremembe, ki vplivajo na člen 7 specifikacije proizvoda, vendar ne vplivajo na enotni dokument.

8. Povezava z geografskim območjem – uradna sprememba specifikacije proizvoda

Besedilo je bilo spremenjeno tako, da odraža vsebino specifikacije proizvoda in enotnega dokumenta.

To je uradna sprememba, ki ne razveljavlja povezave iz člena 93(1)(a)(i) Uredbe (EU) št. 1308/2013.

Ta sprememba se nanaša na člen 8 specifikacije proizvoda in oddelek 8 enotnega dokumenta.

ENOTNI DOKUMENT

1. Ime proizvoda

Moscadello di Montalcino

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

8. Biser vino

4. Opis vina

„Moscadello di Montalcino“ – mirno vino

Barva: slamnato rumena.

Vonj: značilen, nežen, svež in obstojen.

Okus: aromatičen, sladek, skladen, značilen za sorto moscato.

Najmanjši volumenski delež skupnega alkohola: 10,5 %, od katerih mora biti vsaj četrtina deleža potencialnega alkohola.

Najmanjši volumenski delež dejanskega alkohola: 4,5 %.

Najmanjši ekstrakt brez sladkorja: 17 gramov na liter.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Moscadello di Montalcino“ – biser vino

Pena: fina in živahna.

Barva: bledo slamnato rumena.

Vonj: značilen, nežen, svež in obstojen.

Okus: aromatičen, sladek, skladen, značilen za sorto grozdja moscato.

Najmanjši volumenski delež skupnega alkohola: 10,5 %, od katerih mora biti vsaj četrtina deleža potencialnega alkohola.

Najmanjši volumenski delež dejanskega alkohola: 7 %.

Najmanjši ekstrakt brez sladkorja: 17 gramov na liter.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Moscadello di Montalcino“ – pozna trgatev

Barva: od slamnato rumene do zlatorumene.

Vonj: značilen, nežen in obstojen.

Okus: aromatičen, sladek in skladen.

Najmanjši volumenski delež skupnega alkohola: 15 %, od katerega je 11,5 % volumenskega deleža dejanskega alkohola in 3,5 % potencialnega.

Najmanjši ekstrakt brez sladkorja: 24 gramov na liter.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4 grame na liter, izražene kot vinska kislina Najvišja vsebnost hlapnih kislin (v miliekvivalentih na liter): 25 Najvišja vsebnost skupnega žveplovega dioksida (v miligramih na liter):

5. Enološki postopki

(a) Posebni enološki postopki

„Moscadello di Montalcino“, pozna trgatev – vinifikacija

Posebni enološki postopki

Vino „Moscadello di Montalcino“ vrste pozna trgatev mora biti starano najmanj eno leto, in sicer od 1. januarja v letu, ki sledi trgatvi. V porabo se ne sme sprostiti pred 1. januarjem drugega leta po trgatvi. Vse oblike obogatitve so prepovedane.

Med staranjem lahko poteka počasno vrenje, ki se v hladnejših mesecih upočasni.

(b) Največji donosi

„Moscadello di Montalcino“ – vrsti mirno in biser vino

10 000 kilogramov grozdja na hektar

„Moscadello di Montalcino“ – vrsti mirno in biser vino

65 hektolitrov na hektar

„Moscadello di Montalcino“ – pozna trgatev

5 000 kilogramov grozdja na hektar

„Moscadello di Montalcino“ – pozna trgatev

22,5 hektolitra na hektar

6. Razmejeno geografsko območje

Območje pridelave grozdja, primernega za proizvodnjo vina z ZOP „Moscadello di Montalcino“, zajema del občine Montalcino. Razmejena je na naslednji način.

Od sotočja potoka Serlate z drenažnim kanalom Sala, ki teče od severa proti jugu, poteka meja proti jugovzhodu in prečka lokalno cesto Vodice na višinski točki 152,0, nato sledi vijugajočem toku že omenjenega potoka Serlate, razen na štirih mestih, kjer se meja oddalji od potoka proti zahodu. Na zadnjem od teh se meja nadaljuje do nadmorske višine približno 150 metrov in poteka bolj ali manj vzporedno z državno cesto Cassia.

Približno 250 metrov od vile Canapaccia (smer SSV) in vile Galluzzo (smer SSZ) na 157 metrov nadmorske višine in približno 60 metrov od višinske točke 157 se meja oddalji od potoka Serlate in spremeni smer proti ZSZ po majhnem drenažnem kanalu (v podatkovni bazi toskanske regije označen kot GID 195830; IDRETLR79 TS21273), ki se začne takoj na zahodni strani ceste, ki povezuje vili Finestrina in Laugnano. Meja teče severno do začetka drenažnega kanala, doseže 207 metrov nadmorske višine in se stika z zasebno cesto, ki povezuje vili Finestrina in Laugnano.

Tu zavije pod kotom približno 90 stopinj in se v dolžini približno 110 metrov nadaljuje vzporedno s cesto na zahodni strani v smeri proti SSV do nekaj metrov pred višinsko točko 239,4, kjer znova zavije pod kotom 90 stopinj proti vzhodu. Meja se nadaljuje proti vzhodu približno 250 metrov in se spušča v smeri VJV vzdolž majhnega drenažnega kanala (naravni odtok, ki se izteka v potok Serlate, v podatkovni bazi Toskanske regije označen kot GID 195804; IDRETLR79 TS21183), dokler ne doseže 180 metrov nadmorske višine.

Meja se na tej višini nadaljuje v smeri SSV, dokler ne doseže majhnega drenažnega kanala (začne se takoj vzhodno od vile Laugnano, v podatkovni bazi Toskanske regije označen kot GID 195563; IDRETLR79 TS21025) in mu sledi do sotočja s potokom Serlate.

Od tega sotočja meja sledi potoku Serlate v smeri SSV do višinske točke 166,6, kjer se združi z majhnim drenažnim kanalom (začne se pri vili Podernuovo in teče proti zahodu, v podatkovni bazi toskanske regije označen kot GID 195483; IDRETLR79 TS20950). Meja sledi drenažnemu kanalu približno 500 metrov proti vzhodu, nato se obrne za približno 90 stopinj proti jugu in se vzpenja po gozdnatem pobočju hriba, na katerem stoji vila La Casella. Nadaljuje se navzgor do meje med gozdnatim območjem in kmetijskim zemljiščem.

Ko meja doseže vrh hriba in s tem cesto med vilama La Casella in Podernuovo, se nadaljuje proti vili Torre v smeri proti jugovzhodu, vzporedno s cesto na razdalji 40 metrov. Meja se priključi cesti, ko ta zavije za približno 90 stopinj proti jugovzhodu.

Meja se od vile Torre nadaljuje približno 140 metrov po občinski cesti Vergelle, ki vodi do vinske kleti Vigna, nato poteka v smeri proti JJV med višinskima točkama 322,6 in 319,5. Meja se tik nad vinsko kletjo Vigna na 319,5 metra nadmorske višine spusti po rahlo nagnjenem obdelovalnem območju do pokrajinske ceste Traversa dei Monti (N. 14) na 260 m nadmorske višine.

Cesti sledi približno 50 metrov proti SSV in se nato znova obrne pod pravim kotom v smeri jugovzhoda ter prečka železniško progo Asciano-Monte Antico do potoka Asso. Meja se nato nadaljuje vzdolž potoka v smeri SV, dokler ne doseže sotočja z drenažnim kanalom Banditelli na višinski točki 241,5.

Meja sledi drenažnemu kanalu v smeri SV približno 300 metrov in se nato dviga po pobočju v smeri JJV na nadmorsko višino 356,1 metra ter prečka cesto med vilama Mirabello in Mirabellaccio.

Od te točke se nadaljuje proti jugu 580 metrov do sotočja drenažnih kanalov Pagaccina in Borgasso na višinski točki 258,7.

Od tam se meja proizvodnega območja nadaljuje v smeri urnega kazalca in sovpada z mejo med upravnim ozemljem občine Montalcino in ozemlji naslednjih občin: San Quirico d’Orcia, Castiglione d’Orcia, Castel del Piano, Cinigiano, Civitella Paganico, Murlo in Buonconvento, dokler se ne pridruži sotočju potoka Serlate in drenažnega kanala Sala, ki teče od severa proti jugu.

7. Glavne sorte vinske trte

Moscato bianco B. – moscato

8. Opis povezave

ZOP „Moscadello di Montalcino“

Območje proizvodnje vina „Moscadello di Montalcino“ je v jugovzhodni Toskani, 40 kilometrov južno od mesta Siena. Gre za gričevnato območje, razmejeno z dolinami treh rek: Orcie, Asse in Omborone. Območje se dviga z višine približno 120 metrov na približno 650 metrov nadmorske višine. Morje leži približno 40 kilometrov zahodno v zračni črti. Apenini, ki potekajo po osrednjem delu Italije, ležijo na vzhodu.

Podnebje je sredozemsko, večinoma suho. Zaradi svoje lege med morjem in osrednjimi Apenini ima tudi značilnosti celinskega podnebja. Padavine so večinoma v pomladnih in jesenskih mesecih. Povprečna letna količina padavin je približno 700 milimetrov. Sneg se pojavlja pozimi na nadmorski višini nad 400 metrov. Območje leži na srednjem pasu gričevja in ni izpostavljeno megli, pozni zmrzali ali zmrzali tal, medtem ko pogoste vetrovne razmere ustvarjajo najboljše razmere za zdravje rastlin. Temperature so v celotni rastni fazi rastlin večinoma blage, s številnimi jasnimi in sončnimi dnevi. Takšne popolne razmere omogočajo, da grozdje dozori postopoma in v celoti.

Hrib Montalcino, ki se je oblikoval v različnih geoloških obdobjih, ima številne vrste tal. Te vključujejo peščenjak, ki je na nekaterih mestih pomešan z apnencem, prstjo alberese, ki nastaja na osnovi peščenjaka, in prstjo galestro, ki nastaja na osnovi laporja, ter tudi prsti različnih tekstur, ki so včasih bolj peščene, včasih bolj glinene. Apnenčasta tla, za katera sta značilna nizka vsebnost organskih snovi in relativno pomanjkanje vlage, sorti moscato bianco in drugim odobrenim sortam grozdja omogočajo, da se razvijejo z omejeno močjo rasti, kar posledično pomeni omejeno pridelavo. Zračni tok in osončenost grozdju omogočata, da doseže popolno zrelost s stališča zdravja rastlin.

Montalcino je že stoletja poznan kot dom vina moscadello. Obstajajo zgodovinske reference iz petnajstega stoletja. Leta 1540 je pisatelj Pietro Aretino svojemu prijatelju poslal zahvalno pismo iz Benetk, v katerem je pohvalil njegovo izbiro darila, tj. „sodček dragocenega, nežnega moscadella, ki je zaokrožen, lahek in kar prekipeva od okusa, za katerega se zdi, da grize in brca in pušča ustnice željne po še ...“

Dokumenti iz leta 1591, ki so shranjeni v vatikanskih arhivih, dokazujejo, da so moscadello proizvajali spolovinarji na ozemlju, ki je pripadalo opatiji Sant’Antimo. V zgodnjih desetletjih 17. stoletja ga je papež Urban VIII. pohvalil zaradi njegove krepčine in okusa in ga zelo pogosto zahteval zase in za svoj dvor. V potopisih in dnevnikih slavnih popotnikov iz 16., 17. in celo 18. stoletja so pogoste občudujoče omembe vina „Moscadello di Montalcino“ kot „enega med najboljšimi in najbolj slovitimi vini iz Toskane“.

Obstaja znan citat Francesca Redija, zdravnika in pesnika iz Arezza, ki je bil visoko kultiviran človek in ugleden znanstvenik. Leta 1685 je v čast najboljših vin svoje dežele napisal pesem „Bakhus v Toskani“, s katero je veselo poustvaril bakanalijske pesmi antične Grčije. „Moscadello di Montalcino“ je opeval tako: „O, čudovito/božansko/Moscadelletto/di Montalcino“.

Obstajajo številna zgodovinska pričevanja znanih ljudi, ki potrjujejo kakovost vina moscadello. Najpomembnejši je bil veliki pesnik Ugo Foscolo. Dogajalo se je v času, ko je bival v Firencah, na s soncem obsijanem hribu Bellosguardo (1812–1813), v najbolj dramatičnem obdobju svojega življenja. Imel je finančne težave, obkrožen je bil z domnevnimi protibonapartisti in izobčenci milanskega literarnega društva, vendar si je Foscolo lajšal literarne težave s kozarcem dobrega vina „Moscadello di Montalcino“, ki ga je s ponosom ponudil tudi svojim prijateljem.

Biser vino z ZOP „Moscadello di Montalcino“ je na videz bledo slamnato rumeno. Barva je nekoliko globlja pri mirnem vinu, pri vrsti pozne trgatve pa se rumena preliva z zlato. Njegov vonj ima značilno in svežo aromo moscata, ko je uporabljeno sušeno grozdje pa je mogoče zaznati tudi cvetlične note. Njegov okus je prijetno zadovoljujoča harmonija sladkega in aromatičnega mirnega vina. Biser ima prijetno svežo peno, medtem ko je vino pozne trgatve lepo zaokroženo. Mirna in biser vina „Moscadello di Montalcino“ se pijejo mlada, vino pozne trgatve pa se lahko hrani nekaj let.

Odlično je ob koncu obroka, postreženo v srednje velikih kozarcih pri temperaturi med 10 in 12 °C, saj se odlično poda k pecivu in slaščicam. Zelo dobro se dopolnjuje tudi s siri z žlahtno plesnijo. Pri kuhanju se lahko uporablja kot osnova za sladke omake, ki se postrežejo k elegantnim jedem.

9. Bistveni dodatni pogoji (pakiranje, označevanje, druge zahteve)

„Moscadello di Montalcino“

Pravni okvir:

nacionalna zakonodaja

Vrsta dodatnega pogoja:

stekleničenje na razmejenem geografskem območju

Opis pogoja:

— Uredba 8/6/2010

— Ministrska uredba 30/11/2011

— Vinifikacija znotraj razmejenega območja

Vinifikacija, skladiščenje, staranje v lesu, staranje steklenic in stekleničenje se morajo izvajati na proizvodnem območju v skladu s specifikacijo proizvoda.

„Moscadello di Montalcino“

Pravni okvir:

nacionalna zakonodaja

Vrsta dodatnega pogoja:

dodatne zahteve za označevanje

Opis pogoja:

Vina s kontrolirano označbo porekla „Moscadello di Montalcino“ morajo biti dana na trg v steklenicah z eno od naslednjih prostornin: 0,375 litra, 0,5 litra, 0,75 litra, 1,5 litra, 3 litre, 5 litrov.

Kot zapiralo steklenice se lahko uporabi katero koli zapiralo, ki ga dovoljuje veljavna zakonodaja, razen kronski zamašek.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/16136

(1) UL L 9, 11.1.2019, str. 2.